संजय सिंह ने कहा कि भारतीय जनता पार्टी आम आदमी के बुनियादी मुद्दों पर बात न कर मंदिर-मस्जिद, हिंदू-मुस्लिम, लव जिहाद, गाय, बीफ जैसे मुद्दों पर बात कर जनता का असली मुद्दों से ध्यान
भटकाने का काम लगातार कर रही है। छोटे व्यापारियों का व्यापार बंद कर बहुराष्ट्रीय कंपनी के कदमों में व्यापार को गिरवी रखने का काम मोदी जी ने किया है। आम आदमी पार्टी इसका विरोध करती है और निंदा करती है।
उन्होंने उत्तर प्रदेश की योगी सरकार पर भी निशाना साधते हुए कहा कि योगी जी के पिछले 10 महीनों के कार्यकाल में प्रदेश में जंगलराज चल रहा है, प्रदेश में हत्या, बलात्कार की बाढ़ आ गई है। छात्र रोजगार
न मिलने से अपने भविष्य को लेकर चिंतित हैं, किसानों के साथ 1रुपये 2 रुपये की चेक देकर उनके साथ क्रूर मजाक किया जा रहा है। किसानों को अपनी फसल का उचित मूल्य न मिलने पर उन्हें फसलों को सड़क पर फेंकने को मजबूर होना पड़ रहा है।
संजय सिंह के मुताबिक प्रदेश में शिक्षा का स्तर लगातार नीचे गिरता जा रहा है, स्कूलों की हालत खस्ता हाल है, प्राथमिक और जूनियर स्कूलों में पढ़ रहे लगभग डेढ़ करोड़ बच्चों को दिसंबर और जनवरी की भयंकर सर्दी में मुख्यमंत्री योगी जी अपने वायदे के मुताबिक स्वेटर तक नहीं बटवा पाए। आज प्रदेश और देश की जनता भाजपा के शासन काल में अपने आप को ठगी महसूस कर रही है और धीरे-धीरे योगी का ढोंगी रवैया जनता के सामने आ रहा है।
hin_Deva hin_Deva hin_Deva hin_Deva hin_Deva